Der var som altid socialt samvær, svedige kampe og op- og nedture for virksomheder, skoleklasser og gadehold i indendørsturneringen P4MA Cup lørdag eftermiddag. Traditionen tro blev det ikke til en samlet sejr for det altid undertippede TV2 Nord-mandskab, der ellers havde et par slagkraftige spillere med i truppen. Med på holdkortet var blandt andet den tidligere AaB-spiller og nuværende TV2 Nord-reporter Mogens Jørgensen. Med ham i spidsen spillede holdet sig faktisk frem til en finaleplads i eftermiddagsturneringen, som dog blev vundet af Gistrup Skole med 6-3 - tillykke til dem. Turneringen blev arrangeret i samarbejde med P4 Nordjylland, DGI og TV2 Nord.
Der var glæde, konkurrence og masser på spil, da Gistrup Hallen igen dannede rammen om den traditionsrige indendørsturnering.